การรณรงค์ให้ประชาชนเก็บกักน้ำ

ตามที่ได้มีมติคณะรัฐมนตรีเห็นชอบให้จัดสัปดาห์รณรงค์ สำรวจ ซ่อม และสร้างภาชนะเก็บน้ำประจำปี  เพื่อเป็นการเตรียมความพร้อมในการจัดเตรียมภาชนะเก็บน้ำในการสำรองน้ำไว้ใช้ในฤดูแล้งอย่างเพียงพอ 

           รวมถึงเพื่อสร้างจิตสำนึกให้ประชาชนมีความตระหนักและเห็นคุณค่าของการใช้น้ำอย่างประหยัดและเป็นการช่วยเพิ่มพูนความรู้ การดูแล รักษา ซ่อม สร้างภาชนะเก็บน้ำให้ถูกสุขลักษณะ ซึ่งจะช่วยป้องกันโรคต่างๆ ที่จะเกิดขึ้นในฤดูแล้งได้  เพื่อสนองตอบนโยบายชาติ และขณะนี้ย่างเข้าสู่ช่วงฤดูแล้ง ซึ่งเป็นช่วงที่ฝนขาดระยะอาจทำให้เกิดภาวการณ์ขาดแคลนน้ำในการอุปโภค-บริโภค เนื่องจากน้ำที่มีอยู่ตามแหล่งกักเก็บน้ำต่างๆ            มีปริมาณลดลง อาจส่งผลกระทบต่อประชาชน ดังนั้นเพื่อเป็นการแก้ไขภาวะการขาดแคลนน้ำให้ส่งผลกระทบน้อยที่สุด เพื่อมีน้ำใช้อย่างเพียงพอและต่อเนื่อง จึงขอความร่วมมือจากประชาชนใช้น้ำอย่างประหยัด ควรปิดน้ำทุกครั้งหลังเสร็จสิ้นภารกิจ สอดส่องดูแล ตรวจสอบระบบเดินน้ำภายในบ้าน อาคาร หากพบว่าชำรุด หรือเสื่อมสภาพ ควรซ่อมแซม รักษาให้คงสภาพเดิม เพื่อสามารถใช้งานได้ตามปกติมิให้เกิดความเสียสิ้นเปลือง  นอกจากนี้ควรจัดเตรียมภาชนะเก็บกักน้ำพร้อมฝาปิดให้เพียงพอเพื่อเป็นการสำรองน้ำไว้ใช้ในฤดูแล้งนี้  ……

การใช้น้ำอย่างประหยัดและถูกวิธี

วันนี้มีวิธีการใช้น้ำอย่างประหยัดและถูกวิธี        มาฝาก...

- การอาบน้ำ  การใช้ฝักบัวจะสิ้นเปลืองน้ำน้อยที่สุด ฝักบัว      ยิ่งเล็ก ยิ่งประหยัดน้ำ ปิดฝักบัวในขณะที่ถูสบู่ จะใช้น้ำเพียง 30 ลิตร หากไม่ปิดจะใช้น้ำถึง 90 ลิตร และหากใช้อ่างอาบน้ำจะใช้น้ำถึง 110-200 ลิตร
- การโกนหนวด   โกนหนวดแล้วใช้กระดาษเช็ดก่อน จึงใช้น้ำ จากแก้วมาล้างอีกครั้ง ล้างมีดโกนหนวดโดยการ จุ่มล้างในแก้ว จะประหยัดกว่าล้างโดยตรงจากก๊อก

- การแปรงฟัน  การใช้น้ำบ้วนปากและแปรงฟันโดยใช้แก้ว จะใช้น้ำเพียง 0.5-1 ลิตร การปล่อยให้น้ำไหล จากก๊อกตลอดการแปรงฟัน จะใช้น้ำถึง 20-30 ลิตรต่อครั้ง
- การใช้ชักโครก  การใช้ชักโครกจะใช้น้ำถึง 8-12 ลิตร ต่อครั้ง เพื่อการประหยัด ควรใช้ถุงบรรจุน้ำมาใส่ในโถน้ำ เพื่อลดการใช้น้ำ โถส้วมแบบตักราดจะสิ้นเปลืองน้ำน้อยกว่าแบบชักโครกหลายเท่า หากใช้  ชักโครก ควรติดตั้งโถปัสสาวะและโถส้วมแยกจากกัน

- การซักผ้า ขณะทำการ  ซักผ้าไม่ควรเปิดน้ำทิ้งไว้ตลอดเวลา จะเสียน้ำถึง       9 ลิตร/นาที ควรรวบรวมผ้าให้ได้มากพอต่อการซักแต่ละครั้ง ทั้งการซักด้วยมือและเครื่องซักผ้า

- การล้างถ้วยชามภาชนะ ใช้กระดาษเช็ดคราบสกปรกออกก่อน แล้วล้างพร้อมกันในอ่างน้ำ        จะประหยัดเวลาประหยัดน้ำ และให้ความสะอาดมากกว่าล้างจากก๊อกโดยตรง ซึ่งจะสิ้นเปลืองน้ำ 9 ลิตร/นาที
- การล้างผักผลไม้  ใช้ภาชนะรองน้ำเท่าที่จำเป็น ล้างผัก ผลไม้ ได้สะอาดและประหยัดกว่าเปิดล้างจากก๊อกโดยตรง ถ้าเป็น ภาชนะที่ยกย้ายได้ ยังนำน้ำไปรดต้นไม้ได้ด้วย

- การรดน้ำต้นไม้  ควรใช้ฝักบัวรดน้ำต้นไม้แทนการใช้ สายยางต่อจากก๊อกน้ำโดยตรง หากเป็นพื้นที่บริเวณกว้าง ก็ควรใช้ สปริงเกลอร์ หรือใช้น้ำที่เหลือจากกิจกรรมอื่นมารดต้นไม้ ก็จะช่วย ประหยัดน้ำลงได้
- การเช็ดพื้น  ควรใช้ภาชนะรองน้ำและซักล้างอุปกรณ์ใน ภาชนะก่อนที่จะนำไปเช็ดถู จะใช้น้ำน้อยกว่า การใช้สายยางฉีดล้างทำ ความสะอาดพื้นโดยตรง
[image: image10.jpg]


- การล้างรถ  ควรรองน้ำใส่ภาชนะ เช่น ถังน้ำ แล้วใช้ผ้าหรือเครื่องมือล้างรถจุ่มน้ำลงในถัง เพื่อเช็ดทำความสะอาดแทนการ ใช้สายยางฉีดน้ำโดยตรง ซึ่งจะเสียน้ำเป็นปริมาณมากถึง 150-200 ลิตร/ครั้ง

